Žaloba na vrátenie vkladu tichému spoločníkovi
			po zániku zmluvy 
Okresný súd
Hviezdoslavova 28
010 59 Žilina
Žalobca:	Ing. Jozef Tichý
	Nábrežná ul. č. 32, 010 01 Žilina
Žalovaný:	Ing. Peter Bojanovský – AUTODOPRAVA
	Hlinkova ul. č. 25, 010 01 Žilina, IČO: .....................................
Čl. I
Žalovaný je podnikateľom, s ktorým žalobca dňa 1. 5. 2023 uzavrel zmluvu o tichom spoločenstve, a na základe Čl. III tejto zmluvy zaplatil žalobca dňa 5. 5. 2023 na účet žalovaného č. ...................... vedený vo VÚB, a.s. Žilina dohodnutý vklad vo výške 15 000 €. Zmluva bola uzavretá na dobu určitú s účinnosťou od 1. 5. 2023 do 30. 4. 2024. V zmluve sa žalovaný so žalobcom súčasne dohodli, že uplynutím tejto doby vzniká tichému spoločníkovi právo na vyplatenie jeho podielu podľa výsledku ročnej účtovnej závierky. 
Dôkaz:
–	Zmluva o tichom spoločenstve zo dňa 1. 5. 2023
Čl. II
Vzhľadom na to, že dňa 30. 4. 2024 uplynula lehota, v ktorej sa končila platnosť zmluvy o tichom spoločenstve, vyzval žalobca žalovaného listom zo dňa 3. 5. 2024, aby v zákonnej lehote do 30 dní vrátil žalobcovi vklad vo výške 15 000 €, zvýšený o podiel na výsledku hospodárenia, celkom 16 123 €. 
Dôkaz:
–	List zo dňa 3. 5. 2024
Čl. III
Pretože v zákonnej lehote žalovaný na túto výzvu nereagoval, upomenul ho žalobca v rovnakom zmysle listom zo dňa 3. 6. 2024. Dňa 8. 6. 2024 žalovaný žalobcovi iba telefonicky oznámil, že vklad vrátane podielu na zisku nemôže žalobcovi uhradiť, keďže všetky peňažné prostriedky použil na investičnú činnosť s cieľom rozšírenia podniku. Žalobca uviedol, že na svojej požiadavke trvá. Od tej doby už žalovaný nereagoval. 
Dôkaz:
–	List zo dňa 3. 6. 2024
–	Výpoveď účastníkov
Čl. IV
Pretože žalovaný odmieta voči žalobcovi dobrovoľne splniť svoju zákonnú a zmluvnú povinnosť, žalobca žiada, aby Okresný súd v Žiline vydal tento
rozsudok
Žalovaný je povinný zaplatiť žalobcovi do 3 dní od nadobudnutia právoplatnosti rozsudku sumu 16 123 € a trovy konania. 
Žilina 1. 7. 2024